
I  AANDELIGHEDENS  RIGE. 

Tale  af  Præsident  David  O.  McKuy. 

Holdt  i  Salt  Lake  City  til  en  Forsamling  af  Seminarielærere. 

Dr.  R.  M.  Lynn  Bennion:  Præsident  David  O.  McKay  har 
varet  uadskillelig  forbundet  med  ethvert  Fremskridt  paa 
Kirkens  Skolevæsens  Omraade  i  de  sidste  35  Aar.  Han  har 
to  Gange  været  Direktør  for  Skolevæsenet  og  er  nu  som 
Medlem  af  Kirkens  forste  Præsidentskab  en  af  de  ledende  i 
Skolevæsenets  Bestyrelse. 

Præsident  McKay,  det  glæder  os  i  Dag  at  anerkende  Deres 

Holdning  til  Livet  i  sin   Helhed  og   Uddannelsen   af  Zions 

Ungdom. 

*  *  * 

Præsident  David  O.  McKay:  Tak  Dr.  Bennion. 

Da  jeg  traadte  ind  i  Salen,  formulerede  jeg  en  Kompli- 
ment til  Lærerne  for  deres  Punktlighed  og  den  Orden,  jeg 
observerede;  men  nu  erfarer  jeg,  at  I  var  her  en  Time  for, 
jeg  kom. 

Jeg  overværede  eders  Aabningsmode  i  Morges  for  at  nyde 
godt  af  den  Aand,  som  var  tilstede,  og  derved  bedre  blive  i 
Harmoni  med  denne  Konvention.  Jeg  er  ked  af,  at  jeg  ikke 
var  i  Stand  til  at  være  tilstede  ved  Diskussionsmodet  i  Efter- 
middag, som  lededes  af  Dr.  Henderson.  Jeg  har  imidlertid 
nedskrevet  nogle  faa  af  eders  vigtigste  Sporgsmaal. 

Der  er  altid  et  Tema  fremmest  i  mine  Tanker,  naar  jeg 
tænker  paa  Skolesystemet  i  hvilken  som  helst  af  dets  Facer. 
Jeg  udtrykker  denne  Tanke  i  disse  Ord,  som  jeg  har  valgt 
som  mit  Emne:  »I  Aandelighedens  Rige«. 

Jeg  vilde  gerne  anvende  som  min  Tekst  dette  bemærkel- 
sesværdige Skriftsted:  »Sandelig,  det  er  Aanden  i  Menne- 
sket og  den  Almægtiges  Aande,  som  gor  ham  forstandig.« 
(Jobs  Bog  32:  8.) 

MENNESKET  ET  DOBBELT  VÆSEN. 

Mennesket  er  et  dobbelt  Væsen.  Den  Kendsgerning  har 
jeg  antaget,  siden  jeg  var  Barn;  skont  den  blev  rystet  en 
Smule,  da  jeg  skulde  studere  Psykologi.  Psykologen  Jakob 
anerkendte,  at  det  aandelige  Felt  gik  ud  over  hans  Fatte- 
evne, og  hans  ærlige  Holdning  hjalp  mig  igennem  en  Pe- 
riode af  Tvivl  og  hastige  Slutninger  karakteristisk  for  Ung- 
dommen. 

Dette  ved  vi,  at  vi  er  her,  og  at  vi  kommer  i  Kontakt  med 
Ting,  som  vore  Sanser  aabenbarer.  Jeg  er  vidende  om  alt, 
hvad  jeg  horer  og  ser.  Der  er  Dyr,  som  modtager  disse  Ind- 

tryk  paa  andre  Maader,  end  vi  modtager  dem.  En  Slange  for 
Eksempel  har  ingen  synlige  Øren,  men  optager  Lydbølger 
gennem  sit  Skind  eller  muligvis  med  Tungen.  Der  er  meget 
faa  Ting,  som  vi  virkelig  ved,  selv  ved  Hjælp  af  disse  fem 
fysiske  Sanser.  En  indisk  Filosof  i  sit  store  Værk  klassi- 
ficerede alt  i  Verden  i  fire  Grupper:  1.  Ting  vi  ved.  2.  Ting 
vi  antager  vi  ved.  3.  Ting  vi  tror.  4.  Ting  om  hvilke  vi  er 
fuldstændig  uvidende. 

Illustrationer  af  første  Klasse: 

1.  Vi  ved,  vi  eksisterer.  2.  Vi  ved,  at  andre  eksisterer. 
3.  Vi  ved,  at  andre  Ting  foruden  os  selv  eksisterer.  4.  Ilden 
brænder.  5.  Vandet  slukker  Tørsten.  6.  Sneen  er  hvid  og 
blød,  Isen  er  haard  og  kold,  som  den  føles  med  vore  Sanser. 
7.  Blomster  dufter  —  Fugle  synger.  8.  Vi  besidder  Evner. 
9.  Vi  ved,  der  er  Føde,  Vand  og  Luft,  og  at  alle  er  nød- 
vendige for  vor  Eksistens.  10.  Vi  føler,  hvad  Glæde  og  Sorg 
er.  11.  Livet  har  en  Nutids  Eksistens  —  Døden  udsletter  den 
fysiske  Kendsgerning  af  det.  Vi  ved  disse  Ting,  fordi  de 
kommer  indenfor  Rækkevidden  af  vor  egen  personlige  Er- 
faring. 

Ting  vi  antager  vi  ved: 

1.  Vi  antager  at  vide,  at  Jorden  er  rund.  2.  Vor  Alder. 
3.  Angaaende  Kolumbus  —  George  Washington  —  Lincoln 
—  Benjamin  Franklin  —  Pasteur  o.  s.  v. 

Ting  vi  tror: 

Der  er  mange,  der  tror,  at  Brødet  og  Vinen,  som  nydes  i 
Alterens  Sakrament  i  Kirkerne,  virkelig  bliver  forvandlet  til 
Kristi  Legeme  og  Blod. 

Tror  paa  Menneskets  absolute,  nedarvede  Udødelighed. 

Ting  som  vi  ikke  ved  eller  antager  at  vide: 

Vi  ved  ikke,  antager  ikke  at  vide  og  kan  heller  ikke  danne 
os  nogen  bestemt  Tro  om,  hvornaar  Tiden  begyndte,  hvor- 
naar  den  ender,  hvor  Verdensrummet  begyndte,  hvor  vidt 
det  strækker,  hvor,  hvis  i  det  hele  taget  det  ender,  hvornaar 
Materiale  fik  sin  Eksistens,  hvor  mange  Sole,  Maaner  og 
Stjerner  i  Verdensrummet,  hvor  mange  Fisk  i  Søen  —  hvor 
mange  Insekter  i  Luften. 

Hvor  indskrænket  er  ikke  den  forste  Klasse!  Vi  ved  kun 
det,  som  kommer  indenfor  Rækkevidden  af  vore  fem  Sanser. 
Men  jeg  maa  gøre  Indsigelse  mod  denne  Udtalelse;  thi  der 
er  mange  Ting,  vi  ved  lige  saa  sikkert,  som  vi  ved  de  Ting, 
vi  ser  i  dette  Øjeblik.  Jeg  kan  se  —  jeg  kender  denne  Bog. 
Hvis  jeg  tager  Bogen  og  maaler  den,  vil  jeg  finde  ud,  at  jeg 
kender  den  ikke  alligevel.  Jeg  kender  ikke  Historien  af  dens 
Bind,  hvor  det  kom  fra  i  Skoven,  eller  de  forskellige  Proces- 
ser det  har  gennemgaaet  siden.  Med  andre  Ord,  jeg  ved  ikke, 

hvad  jeg  siger,  jeg  ved.  Hvis  jeg  tager  en  Traad  og  trævler 
den  op  og  bliver  ved  al  splitte  den  til  Atomer  og  saa  til 
Elektrons  og  prøver  at  analysere  den,  vil  jeg  endelig  naa  til 
det  Punkt,  hvor  jeg  linder,  at  jeg  ved  det  ikke.  Men  hvad 
jeg  tænker  om  den  Bog  eller  det  Skrivebord,  ved  jeg.  san 
godt  som  noget  jeg  ved  i  denne  Verden.  Det  mesi  virkelige 
til  mi<i  i  hele  min  Eksistens  er  min  Tanke. 

Og  hvad  I  tænker,  hvad  del  end  er,  er  det  mest  virke- 
lige til  eder  i  denne  Verden  i  dette  Øjeblik.  I  kan  analysere 
eders  Hjerner  og  opfange  Eksplosionerne  i  Hjernen,  der 
synes  at  producere  Tanken,  men  Tanken  er  eders,  ligesaa 
bogstavelig  som  Tojet  I  har  paa  eller  nogen  som  helst  anden 
fysisk  Del  af  eders  Skikkelser. 

Hvad  er  da  dette  noget,  som  gør  Krav  paa  Tanken?  Min 
Afhandling  i  Dag  er  baseret  paa  det  Krav,  at  det,  som  gør 
Krav  paa  Tanken,  er  A  a  n  cl  e  n,  og  at  denne  Aand  i  os  kan 
blive  bekendt  med  Kendsgerninger  uden  Hjælp  af  de  fem 
Sanser  —  maaske  ved  Ossillalion  —  maaske  uden  det;  jeg 
ved  det  ikke. 

AANDELIGT  SAMVÆR. 

Jeg  ved,  at  Tanken  eller  Foleisen  af  nogets  Nærhed  kan 
opfanges  uafhængigt  af  de  fem  Sanser.  Menneskets  Aand 
har  sin  Stilling  og  kontrolerer  del  fysiske  Legeme,  ligesom 
en  Mand  styrer  og  kontrolerer  sit  Automobil.  Netop  saa- 
ledes  kan  et  Menneske  kontroleres.  Aanden  kan  blive  en 
Hajndelse  var,  forend  den  sker,  hvilket  er  udenfor  de  fem 
Sansers  Rækkevidde. 

Hvad  jeg  nu  siger,  vil  I  maaske  drage  i  Tvivl.  Lad  mig 
indlede  det  med  en  Henvisning  til  del  forsvundne  »Atlantis«, 
med  sine  Mure  af  purt  Guld  og  Solv,  sine  kunstige  Haver  og 
Paladser  bedækkede  med  kostbare  Juveler.  Historien  for- 
tælles endnu  i  Peru.  Den  underskønne  By  med  alle  sine 
Skatte  sank  og  blev  borte  med  det  samme,  og  nu  horer  vi 
kun  Sagnet  om  den. 

Jeg  undrer  paa,  om  ikke  i  Begyndelsen  Mennesket  frydede 
sig  i  Aanden,  da  Mennesker  vandrede  og  talte  med  Gud. 
Adam,  Enok,  Moses,  Peter,  Johannes  den  elskede  Discipel, 
Abraham,  alle  havde  denne  Gave  af  aandeligt  Samvær. 
Kristus  havde  det  til  Fuldkommenhed.  Joseph  Smith  havde 
denne  Gave,  og  der  er  en  Rest  af  den  i  hver  enestes  Sjæl  og 
i  Særdeleshed  hos  dem,  der  holder  Præstedømmet.  Hvis  I 
ikke  har  haft  den  Erfaring,  der  blev  givet  Oliver  Cowdery 
ved  Joseph  Smith,  lad  mig  læse  delle  Skriftsted  fra  Lær- 
dommens og  Pagtens  Bog,  9.  Kapitel  7.,  8.  og  9.  Vers: 

»Se,  du  har  ikke  forstaaet   det  ret,   du  formodede,   at  jeg 

vilde  give  dig  det,  naar  du  ikke  tænkte  videre  derpaa  end 
at  adsporge  mig; 

Men  se,  jeg  siger  dig,  du  maa  udtænke  det  i  dit  Sind,  og 
da  maa  du  adsporge  mig,  om  det  er  rigtig;  og  dersom  det 
er  rigtig,  vil  jeg  bevirke,  at  dit  Hjerte  brænder  i  dig,  og 
derved  skal  du  fornemme,  at  det  er  rigtig; 

Men  dersom  det  ikke  er  rigtig,  skal  du  ingen  saadan  Fø- 
lelse have;  men  dine  Tanker  skal  vorde  uklare,  saa  at  du 
skal  glemme  det,  som  er  urigtig.  Derfor  kan  du  ikke  skrive, 
hvad  der  er  helligt,  uden  at  det  bliver  givet  dig  fra  mig.« 

Der  er  visse  Dele  af  Legemet,  der  er  blevet  kaldt  »antydede 
Organer«,  for  Eksempel  Mandlerne  efter  en  vis  Alder,  og 
Blindtarmen  er  et  andet  Eksempel.  Jeg  tænker  paa  det 
aandelige  Menneske  som  begrænset  i  sine  aandelige  Til- 
kendegivelser og  Ytringer  paa  Grund  af  antydede  Organer 
—  dets  Svar  er  svage,  men  ikke  aldeles  tabt  som  Byen 
»Atlantis«. 

Words worth  har  sagt: 

»Vor  Fødsel  er  kun  en  Sovn  og  en  Forglemmelse, 
Den  Sjæl,  som  rises  med  os  —  vort  Livs  Stjerne  — 
Har  andetsteds  haft  sin  Nedgang 
Og  kommer  langt  borte  fra  — 
Ikke  i  fuldstændig  Forglemmelse 
Og  ikke  i  fuldstændig  Nøgenhed, 
Men  med  gyldne  Skyer  i  vort  Følge 
Kommer  vi  fra  Gud,  som  er  vort  Hjem.« 

Og  saaledes  er  det,  vi  finder  og  følger  den  aandelige  Kon- 
takt med  den  evige.  Gud  trækker  os  tilbage  til  hans  Nær- 
værelse. Hvis  I  nogensinde  har  følt  eder  berørt  af  Inspira- 
tion, vil  I  vide,  at  hvad  jeg  siger,  er  sandt. 

I  ved,  at  I  elsker,  og  at  det  ikke  er  en  Del  af  eders  men- 
neskelige Sans,  men  en  bestemt,  guddommelig  Egenskab  af 
den  menneskelige  Sjæl.  Der  er  en  evig  Del  af  os,  som  vil 
overleve  selve  Solen,  Maanen  og  Stjernerne.  Disse  Ting 
skulde  læres  i  Seminarierne.  En  ung  Student  skrev  til  mig 
som  følger:  »Jeg  møder  op  med  Ting  her,  som  synes  at  for- 
urolige mig;  jeg  trænger  til  noget,  som  kan  hjælpe  mig,  før 
jeg  begynder  Livet  for  mig  selv.«  Han  trænger  til  det  Anker, 
og  I  i  Seminarierne  kan  give  ham  det. 

INDFLYDELSER  OG  HANDLINGER,  SOM  UDELUKKER 

DET  AANDELIGE. 

Der  er  Ting,  der  hindrer  den  aandelige  Kontakt.  Denne 

gamle  Jord  har  fra  Begyndelsen  haft  Anlæg  til  at  neddysse 

det  aandelige.  I  Skabelsens  Historie  blev  Mennesket  uddrevet 

fra  Guds  Nærværelse.  Enhver  af  os,  som  er  født  her,  er  saa- 
ledes  udelukket,  og  i  vor  Ydmygelse  blev  vor  Dømmekraft 
taget   fra   os.   Mennesket,   som   en   Gang   frydede  sig   i   Guds 

Nærværelse,  var  senere  overladt  til  sig  selv  at  finde  sig  til 
rette  med  Naturen.  I  sin  Kamp  for  Tilværelsen  gik  Menne- 
sker hungrige,  tørstige  og  led  Kulde  O.  s.  v.,  og  Naturen  vilde 
tilfredsstille  deres  Krav.  Han  slog  et  vildt  Dyr  ned,  og  dets 
Kod  var  hans.  En  anden  Mand,  som  saa  det,  vilde  forsøge  al 
tade  del  fra  ham.  Saa  fulgte  Kampen  mellem  Menneskene. 
Saaledes  blev  Mennesket:  »Kodeligt,  sanseligt  og  djævelsk  af 
Naturen«.  (Alma  42:  10.)  Saaledes  var  Menneskets  Erfaring 
i  Begyndelsen.  I  Kampen  for  de  fysiske  Nødvendigheder  blev 
de  aandelige  Værdier  enlen  negative  eller  forglemt.  Og  saa- 
ledes i  Dag;  et  Menneske,  som  vil  losladc  sine  Lidenskaber 
og  vinde  Fremgang  paa  sine  Medmenneskers  Bekostning, 
udvikler  Egenkærlighed  —  maaske  Sanselighed  paa  Aande- 
lighedens  Bekostning. 

Kaptajnen  paa  »S.  S.  Marana«  blev  en  Dag  i  Raratonga 
Havn  spurgt,  hvorfor  han  ankrede  sit  Skib  saa  langt  fra 
Land.  Han  besvarede  Sporgsmaalel  saaledes:  »Ser  De  det 
Vrag  derude?  Del  er  Resterne  af  el  Skib,  som  Kaptajnen 
ankrede  for  nær  til  Land.  Ud  fra  den  dejlige,  gronne  Kyst 
strækker  sig  farlige  Revler  og  Skier.  Hvis  en  Storm  skulde 
rejse  sig  pludselig,  medens  vi  er  ankret  her,  vilde  vi  mulig- 
vis slode  paa  en  af  Revlerne  i  vore  Bestræbelser  paa  at 
komme  ud  i  aaben  So.« 

Der  er  farlige  Revler  i  Verden,  hvorpaa  Menneskenes  Liv 
kan  strande.  Her  er  nogle  af  dem,  som  nævnt  af  William 
George  Jordan: 

1.  Magelighed:  hvilket  mener,  at  man  sogcr  at  nyde  Hvi- 
lens Sodme  uden  at  have  fortjent  den.  Soger  al  faa  noget  for 
ingenting.  Naar  et  Menneske  soger  al  unddrage  sig  Bestræ- 
belse, er  det  ikke  i  Stand  til  at  modstaa  Fristelser.  Saa  i  alle 
Tidsaldre  har  Lediggang  vårret  kendt  som  Ophavet  til  alt 
muligt  Ondt.  »Livet  er  svært«  for  den,  som  ikke  har  noget 
som  helst  at  bestille.  Sløvhed  og  ubestemt  Selvforagt  hos 
dem,  der  ikke  forstaar  al  anvede  Tiden,  er  de  naturlige  Re- 
sultater af  Lediggang.  Del  er  sagt,  »at  selve  Djævlene  slaar 
Reb  af  Sand  hellere  end  lide  et  fuldkommen l  Helvede  i  Le- 
diggang«. Det  er  kun,  hvor  saadan  elendig  Bestræbelse  er 
umulig,  at  absolut  Elendighed  kan  findes. 

2.  Lavhed:  Lavhed  er  et  Udtryk  af  tilbageholdt  Udvikling 
i  hvad  der  henhorer  til  god  Smag  og  god  Karakter.  At  være 
lav  er  at  være  tilfreds  med  noget,  der  ikke  er  del  bedste 
af  sin  Slags.  Det  er  ensbetydende  med  al  gøre  daarlige  Ting 
paa  en  daarlig  Maade  og  være  tilfreds  dermed.  Lavhed  svæk- 

ker  Fornuften  og  bringer  alle  Slags  Svagheder  i  sit  Følge. 
Det  er  Lavhed  at  være  tilfreds  med  daarlig  Musik,  at  læse 
daarlige  Boger,  at  leve  paa  sensationelle  Avisartikler,  at  stole 
paa  Patentmedicin,  at  finde  Fornøjelse  i  daarlige  Noveller, 
daarlige  Teaterstykker  og  simple  Vittigheder,  at  tolerere  det 
grove  og  løse  i  dets  mange  forskellige  Former.  Vi  finder 
Lavhedens  nedbrydende  Virkninger  allevegne,  og  dens  Gift 
trænger  ind  i  vore  PI  jern.  Plakater  og  Opslag  viser  del  over- 
alt, vore  Aviser  er  fulde  af  den,  vore  Skoler  er  besmittet  med 
den,  og  vi  kan  ikke  holde  den  ude  af  vore  Hjem  og  vore 
Kirker  eller  vore  Kolegier.  Aanden  er  saaret,  fortørnet,  vi  har 
ikke  Raad  til  at  lade  den  visne. 

3.  Umaadeholdenhed:  At  bruge  Opium  eller  andre  lig- 
nende Ting,  hvorved  vi  søger  Glæde  og  Tilfredshed,  hvor 
der  ingen  Glæde  findes,  hindrer  aandelig  Udvikling. 

4.  Tojlesloshed:  Vore  Lidenskaber  —  Konsinstinkt  -  -  er 
givet  os  i  en  nobel  Hensigt.  Livets  Fortsættelse,  Racens  For- 
plantning og  passende  Kontrol  fordrer  Selvbeherskelse.  Men 
Tilfredsstillelse,  som  forer  til  Tojlesloshed,  vil  dræbe  Aande- 
ligheden  hurtigere  og  sikrere  end  noget  andet  i  denne 
Verden. 

Mere  udbredt  og  mere  lumsk  end  Søgen  efter  ufortjent 
Magt  er  Menneskers  Sogen  efter  den  ufortjente  Nydelse  af 
Kærlighed,  uden  Kærlighedens  Pligter  og  Ansvar.  Vejen  til 
ufortjent  Kærlighed  gaar  gennem  Dødens  Skyggedal  og  er 
overstrøet  med  døde  Menneskers  Ben.  At  unddrage  sig  Kær- 
lighedens Baand  for  Vellystens  Last  er  Djævelens  Fristelse. 
At  omgaas  de  Slette  er  at  paatage  sig  deres  Slethed.  Hemme- 
lig Last  forer  til  del  samme  Endeligt,  kun  mere  sikkert,  fordi 
Løgnens  Taabelighed  er  tillagt  de  andre  Aarsager  til  For- 
raadnelse.  Aabenlys  Last  medforer  en  vis  Nedværdigelse,  og 
den  Mand,  der  forsøger  at  leve  et  dobeblt  Liv,  er  enten  en 
Vanskabning  i  Folelse  eller  en  Taabernes  Prins.  I  Alminde- 
lighed er  han  noget  af  begge  Dele  til  at  begynde  med,  og  til 
sidst  en  uforbederlig  Skurk. 

Charles  Wagner  skriver  i  »The  Single  Life«:  Det  Men- 
neske, som  lever  for  at  spise  og  drikke,  gaa  sine  Ture,  kort 
sagt,  forkæle  sig  selv,  hvad  enten  det  er  den  fine  Rigmand, 
den  fordrukne  Arbejder,  Fraadseren,  der  lever  for  sin  Mave, 
Kvinden  optaget  af  hendes  Toiletter,  den  ryggesløse,  høj 
eller  lav,  eller  den  almindelige  Nydelsessyge,  et  godt  Men- 
neske, men  altfor  lydig  til  de  materielle  Krav  —  den  Mand 
eller  Kvinde  er  paa  Vejen  nedad  i  sine  Ønsker,  og  Nedstig- 
ningen er  skæbnesvanger.  Dem,  der  følger  den,  adlyder  den 
samme  Lov  som  en  Kugle  paa  et  Skraaplan.  Ofre  for  et  stedse 
gentaget  Selvbedrag  tænker  de:   »Kun  et  Par  Skridt  til,  de 

sidste  ned  imod  det  dernede,  som  vi  ønsker;  saa  \il  )éd 
standse.  Men  Farten,  de  er  kommet  i.  fører  Hem  stedse  vi- 
dere, og  jo  videre  de  gaar,  desto  mindre  er  de  i  Stand  til  at 
modstaa. 

Heri  ligger  Hemmeligheden  af  den  Rastløshed  og  Galskab, 
som  saa  mange  al  vore  samtidige  befinder  sig  i.  De  har  for- 
dømt Villien  til  at  tjene  deres  Lyster.  Og  de  lider  Straffen. 
De  er  hengivet  til  voldsomme  Lidenskaber,  der  fortærer  deres 
Kod,  knuser  deres  Ben,  udsuger  deres  Blod  og  kan  ikke 
mættes.  Dette  er  ikke  en  boj  travende,  moralsk  Fordommelse. 
Jeg  har  lyttet  til,  hvad  Livet  har  at  sige,  og  mærket  mig 
nogle  af  dets  Sandheder,  som  jeg  har  hort  dem  fra  alle 
Kanter. 

Har  Drukkenskab,  opfindsom  som  den  er,  fundet  et  Mid- 
del til  at  slukke  Torsien?  Aldeles  ikke.  Den  kunde  med  mere 
Ret  kaldes  Videnskaben  i  at  gore  Torsten  uslukkelig.  Har 
aabenlys  Ryggesloshed  og  Losagtighed  kvalt  Sanselighedens 
Krav?  Nej  —  den  har  omsluttet  den  med  sin  Gift  og  for- 
vandlet et  naturligt  Ønske  til  en  sygelig  Besættelse  og  gol- 
det til  en  dominerende  Lidenskab.  Lad  dig  regere  af  dine 
Krav,  plej  dem  —  du  vil  se  dem  formere  sig  som  Insekter 
i  Solen.  Jo  mere  du  giver  dem,  desto  mere  fordrer  de.  Det 
Menneske  er  ufornuftig,  som  soger  Lykken  i  materiel  Frem- 
gang alene.  Dem,  der  har  Millioner,  tragter  efter  Millioner, 
den,  der  har  Tusinder,  efter  Tusinder,  andre  behover  bare 
nogle  Hundrede  mere.  Den,  der  har  en  Hone  i  Gryden,  on- 
sker  det  var  en  Gaas,  naar  de  har  Gaasen,  onsker  de,  det  var 
en  Kalkun  o.  s.  v.  Vi  vil  aldrig  lære,  hvor  skæbnesvanger 
denne  Tendens  er.  Der  er  for  mange  almindelige  Mennesker, 
som  onsker  at  efterligne  de  Store,  for  mange  i  smaa  Omstæn- 
digheder, som  soger  at  efterabe  de  bedre  stillede,  for  mange 
Fabrikspiger,  som  vil  spille  fine  Damer,  for  mange  unge  Ar- 
bejdere, som  vil  spille  Klubmænd  og  Sportsmænd,  og  for 
mange  blandt  dem,  der  har  rigeligt  og  de  rige,  som  glem- 
mer, at  det,  som  de  ejer,  kunde  anvendes  til  noget  bedre  end 
at  soge  Fornojelser  for  dem  selv,  for  at  finde  til  sidst,  at  de 
aldrig  faar  nok. 

Vore  Nødvendigheder  i  Stedet  for  at  være  vore  Tj enere, 
som  de  skulde  være,  er  blevet  til  en  ustyrlig  og  agitatorisk 
Flok,  en  Legion  af  Tyranner  i  mindre  Format. 

En  Mand,  som  er  blevet  Slave  for  sine  Nodvendigheder, 
kan  lignes  ved  en  Bjorn  med  en  Ring  i  sin  Næse,  der  ledes 
omkring  og  maa  danse  paa  Befaling.  Sammenligningen  er 
ikke  meget  smigrende;  men  vi  maa  vedgaa,  at  det  er  sandt. 

Vejen  til  aandelig  Udvikling  og  at  holde  denne  Gave  eller 
aandelige  Organ   i   Harmoni   med  det   guddommelige  er  at 

overvinde  alle  timelige  og  fysiske  Ting.  Dette  er  Grundvolden 
til  Opnaaelse  af  Aandelighed  og  sand  Storhed.  Et  Menneske 
er  sygt  og  elendigt  i  Henfaldenhed  til  sine  Lyster,  men  lyk- 
kelig, fri  og  tilfreds  i  Aandelighed. 

AANDELIGHED   KVALITETEN   I   SAND   STORHED. 

Channing  fortæller  os:  »Den  største  Mand  er  den,  som  al- 
tid vælger  det  rigtige  med  uovervindelig  Resoluthed,  som 
modstaar  de  haardeste  Fristelser  indadtil  og  udadtil,  som 
gladelig  bærer  de  tungeste  Byrder,  som  er  rolig  i  Stormen 
og  frygtlos  under  Trusler  og  Misbilligelse,  og  hvis  Tillid  til 
Sandhed,  Dyd  og  til  Gud  aldrig  fejler.« 

Det  følgende  er  taget  fra  en  Afskedstale  holdt  af  Abraham 
Lincoln  paa  Jernbanestationen  i  Springfield,  Illinois,  den 
11.  Februar  1861  —  Dagen  for  hans  52  Aars  Fødselsdag: 

»Mine  Venner,  ingen,  som  ikke  er  i  min  Situation,  kan 
forstaa  mine  vemodige  Følelser  ved  denne  Afsked  —  med 
dette  Sted  og  den  Venlighed  af  disse  Folk,  som  jeg  skylder 
alt.  Her  har  jeg  boet  et  kvart  Aarhundrede,  og  her  er  jeg 
vokset  fra  ung  til  en  gammel  Mand.  Her  er  mine  Børn  født, 
og  en  af  dem  ligger  begravet  her.  Nu  rejser  jeg  uden  at  vide 
naar,  eller  om  jeg  nogensinde  vil  komme  tilbage,  med  et 
Hverv  paa  mine  Skuldre,  større  end  det,  der  hvilede  paa 
Washington.  Uden  Hjælp  fra  det  guddommelige  Væsen,  som 
altid  var  med  ham,  kan  jeg  ikke  udføre  det.  Med  hans  Hjælp 
kan  jeg  ikke  fejle.  Med  Tillid  til  ham,  som  kan  gaa  med  mig 
og  forblive  hos  jer  og  være  allesteder  til  Gavn,  lad  os  tillids- 
fuldt haabe,  at  alt  vil  endnu  blive  godt.  Til  hans  Omsorg 
anbefaler  jeg  eder,  som  jeg  haaber,  at  I  i  eders  Bonner  vil 
anbefale  mig,  og  byder  eder  et  kærligt  Farvel.« 

Udsøg  de  store  Mænd,  som  har  haft  Indflydelse  paa  Ver- 
den, og  I  vil  finde  den  Aandelighed,  i  hvilken  de  glemmer 
sig  selv  for  andres  Gavn,  og  de  har  haft  Tillid  til  det  gud- 
dommelige Væsen.  Jeg  ved,  at  den  Tro  paa  Gud  er  et  Anker 
for  Sjælen.  Maa  I  bære  den  ind  i  Hjerterne  paa  de  Unge, 
som  stoler  paa  eder,  og  maa  I  sige:  »Jeg  ved,  at  min  Forløser 
lever.« 


RETTELSE 

Paa  Forsiden  af  Stjernen  for  1.  Jan.  1937  er  der  under 
Profeten  Joseph  Smiths  Billede  ved  en  Fejltagelse  kommet 
til  at  staa:  født  i  Staten  New  York.  Det  skulde  være:  fodt  i 
Staten  Vermont.  H.  M. 

Redaktionelt. 


Fra  Millennial  Star. 

NUMMER  ET  HUNDREDE  OG  ATTEN. 

Den  29.  December  1930  blev  der  i  Chicago,  den  næststørste 
By  i  de  Forenede  Stater,  organiseret  en  af  Zions  Slave.  For 
en  Tid  siden  blev  en  saadan  Stav  organiseret  i  New  York, 
den  største  By  i  Amerika.  Saadanne  Organisationer  i  disse 
store  Byer  antyder  et  forholdsvis  stort  Antal  Medlemmer  af 
Jesu  Kristi  Kirke  af  Sidste  Dages  Hellige  i  saa  meget  som 
det  kræver  over  hundrede  Funktionærer,  der  maa  anses  som 
fremragende  Ledere  for  at  besætte  de  forskellige  Embeder  i 
en  saadan  Stav. 

Det  er  kun  lidt  over  100  Aar  siden,  en  Dreng,  fjorten  Aar 
gammel,  modtog  del  Lys  fra  Himmelen,  der  forvandlede 
ham  fra  en  frygtsom  Yngling  med  famlende  Tro  og  Rost,  til 
den  store  amerikanske  Profet,  som  i  Dag  af  Mænd  og  Kvin- 
der i  tredive  Nationer  er  set  op  til  som  en  storre  Leder  end 
Moses  og  en  storre  Profet  end  Esaias. 

Den  15.  Maj  1829  kom  der  til  Joseph  Smith  og  Oliver 
Gowdery,  medens  de  bad  og  paakaldle  Herren,  en  Engel,  som 
tilkendegav  sig  som  Johannes,  den  samme  som  kaldtes  Jo- 
hannes den  Døber,  og  gav  dem  lil  deres  Forbavselse  en  Vel- 
signelse med  disse  Ord:  »I  Missiæ  Navn  meddeler  jeg  eder, 
mine  Medtjenere,  det  Aaronske  Præstedomme«.  Senere  blev 
disse  Mænd  givel  det  Melkisedekske  Præstedomme  og  senere 
ved  Aabenbaring  lod  Jesu  Kristi,  vor  Herres  Rost  lil  dem: 
»Jeg  har  ordineret  eder  og  beskikket  eder  lil  Apostle  og  spe- 
cielle Vidner  i  mil  Navn.« 

Saaledes  blev  Kirken  organiseret,  saaledes  blev  Apostle  og 
Ældster  ordinerede  og  instruerede  til  at  »gaa  ud  i  al  Verden 
og  prædike  Evangeliet  for  al  Skabningen«. 

I  Henhold  til  disse  Instruktioner  og  Befalinger  er  delte 
Evangeliets  Budskab,  gengivet  fra  Himmelen,  bragt  ved  disse 
ydmyge  Mennesker  til  næsten  hver  eneste  Nation  paa  Jor- 
den og  til  Øerne  i  Havet. 

Som  Svar  paa  dette  Kald  har  Tusinder  og  Titusinder,  ja 
endog  Hundredtusinder,  samlet  sig  i  Bjergenes  Dale  og  der- 
ved opfyldt  den  gamle  Profeli,  at  Herrens  Hus  skulde  blive 
grundfæstet  der,  vilde  blive  ophojet  over  Bjergene,  og  alle 
Nationer  vilde  siromme  dertil. 

Og  fra  disse  Bjerge  kommer  nu  Efterkommerne  af  de 
dristige  og  modige  Pionerer  i  den  nye  Tro,  de  er  flyttet  til 
disse  Storbyer  og  har  hjulpet   til  al  berede  Vejen  for  Op- 

rettelsen  af  Zions  Stave  fra  Kanada  i  Nord  til  Mexiko  i  Syd, 
fra  New  York  i  Øst  til  San  Francisco  og  Los  Angeles  i  Vest, 
ja  enda  i  Stillehavet  er  der  blevet  organiseret  Oahu  Stav 
paa  Hawaiioerne. 

I  alle  disse  store  og  velkendte  Byer  finder  vi  Efterkommere 
af  dem,  som  tidligt  sluttede  sig  til  Kirken.  For  Eksempel 
viste  den  sidste  Folketælling  i  Amerika,  al  der  i  Kalifornien 
alene  boede  35.000  Mennesker,  som  var  født  i  den  lille  Stal 
Utah 

Kaldet  kommer  nu  lil  eder,  som  læser  disse  Ord,  til  alle  I, 
som  er  oprigtige  og  elsker  Evangeliet,  til  eder,  som  ynder 
Sandheden  og  et  retfærdigt  Levnet,  til  eder,  som  føler  Trang 
til  at  udnytte  eders  fysiske  og  mentale  Kræfter  og  Evner  til 
at  udrette  saa  meget  godt  som  muligt  i  Verden,  til  eder  hver 
og  en  lyder  Kaldet:  »Kom,  slut  eder  til  Herrens  Styrker,  for 
an  i  Udbredelsen  af  Jesu  Kristi  Evangeliums  Lære  ved  eders 
Eksempel,  som  Medlemmer,  som  Funktionærer  og  Mis- 
sionærer; I,  hvo  er  dristige  og  frimodige,  hvis  Hjerter  er 
fulde  af  Tro,  som  altid  staar  for  Sandhed  og  Ret,  som  onsker 
at  udrette  noget,  kom  og  hjælp  til  at  opbygge  Guds  Rige  og 
berede  Folkene  for  den  Dag,  vor  Herre  og  Frelser,  Jesus 
Kristus,  vil  komme  og  regere  paa  Jorden  som  Kongernes 
Konge  og  Herrernes  Herre.,  Richard  R   Lyman 


TIL  STJERNENS  LÆSERE. 

Da  den  norske  Mission  den  1.  Januar  1937  fik  sin  egen 
Stjerne,  blev  Antallet  af  Abonnenter  paa  Skandinaviens 
Stjerne  stærkt  reduceret.  Og  i  Betragtning  af  Udgifterne  ved 
Trykningen  maaatte  Stjernen  ligeledes  reduceres,  og  omtrent 
de  Sider,  som  forhen  blev  trykt  paa  Norsk,  maatte  udelades. 

Vi  onsker  imidlertid  atter  at  bringe  Stjernen  op  paa  sin 
sædvanlige  Størrelse  og  soge,  saa  godt  vi  formaar,  at  forsyne 
den  med  det  bedst  mulige  Læsestof.  Derfor  anmoder  vi  ind- 
stændig enhver  af  Stjernens  Læsere  om  at  anbefale  Bladet  til 
Naboer  og  Venner  og  saa  hurtigt  som  muligt  skaffe  os  en  ny 
Abonnent. 

Med  Henblik  paa  Herrens  Befaling  til  sit  Folk:  »Se  jeg 
sendte  eder  ud  for  at  give  eders  Vidnesbyrd  og  advare  Fol- 
ket, og  det  tilkommer  enhver,  som  er  blevet  advaret,  at  ad- 
vare sin  Næste.«  (Pagtens  Bog  88:  81.) 

Næst  efter  det  Eksempel,  som  vi  sætter  i  vor  Livsførelse 
ved  at  efterleve  Evangeliets  Principper,  er  der  ingen  bedre 
Maade,  hvorpaa  vi  kan  advare  vor  Næste,  end  ved  at  inter- 


essere  dem  i  del  skrevne  Ord.  Stjernen  bringer  og  vil  bringe 

til  de  Steder,  hvor  den  linder  Adgang,  Vidnesbyrdet  an- 
gaaende  Kristi  gengivne  Evangelium.  Den  bringer  til  sine 
Lasere  Vidnesbyrdet  og  de  advarende  og  vejledende  Ord  al 
Kirkens  ledende  Mænd,  som  de  har  lydt  og  som  de  lyder  i 
Dag,  ikke  alene  til  Kirkens  Medlemmer,  men  til  Menneske- 
slægten i  sin  Helhed. 

Hjælp  os  derfor  med  at  udbrede  deres  Ord  i  den  videst 
mulige  Udstrækning.  Herren  vil  velsigne  eder  i  disse  Be- 
stræbelser, og  I  vil  fri  eder  selv  fra  den  Dom,  der  venter 
os,  om  vi  ikke  soger  at  advare  vor  Næste. 

Redaktionen. 


FRA  MISSIONEN. 

AALBORG.  —  Den  9.  Januar  1937  blev  Manfred  Olsen  døbt 
af  Ældste  C.  P.  Sorensen.  Og  den  11.  Januar  blev  Niels  Henry 
Larsen  og  Hustru  Agnes  Marie  Larsen  dobt  af  Ældste  Jeffer- 
son Jørgensen. 

SILKEBORG.  —  Onsdag  den  30.  December  afholdt  Ungdoms- 
foreningerne en  Juletræsfest,  i  hvilken  Søndagsskolebørnene 
og  deres  Forældre  deltog.  Alle  Tilstedeværende  modtog  en 
Julepakke  og  ligeledes  skiftedes  Presenter.  Et  kort  Program 
blev  udfort  bestaaende  af  Musiknumre,  Oplæsning  og  et  lille 
Teaterstykke.  Det  var  i  det  hele  taget  en  fornøjelig  Sammen- 
komst for  alle  Deltagerne. 

ESBJERG.  —  Mandag  den  28.  December  1936  fejrede  Broder 
og  Søster  Glarmester  Johannes  Hansen  Jensen  deres  Sølv- 
bryllup. Denne  Dag  blev  et  uforglemmeligt  Minde  for  det 
kendte  og  afholdte  Ægtepar,  idet  de  var  Genstand  for  ual- 
mindelig stor  Opmærksomhed  fra  Slægt  og  Venner.  Dagen 
fejredes  med  en  festlig  Sammenkomst  med  Familien.  Den 
30.  December  var  alle  Søskende  og  Venner  i  Kirken  inviteret 
i  Anledningen,  og  en  særdeles  fornøjelig  Aften  tilbragtes. 
Søster  Jensen  har  flere  Gange  arbejdet  i  den  Kvindelige 
Hjælpeforening,  og  Broder  Jensen  var  Medlem  af  Bygnings- 
komiteen  under  Opforeisen  af  del  nye  Modehus.  Ægteparret 
er  kendt  og  afholdt  for  deres  Gæstfrihed  og  Venlighed  mod 
alle.  De  ønskes  al  Held  og  Lykke  i  de  kommende  Aar. 

ODENSE.  —  Den  3.  Januar  blev  Karl  Edmund  Andersen  og 
Jørgen  Marius  Christensen  dobt  af  Ældste  Marcel  F.  Lauper 
og  Axel  Mathiesen  og  Anna  Dorthea  K.  Kammsgaard  Top 
dobt  af  Ældste  Clarence  A.  Larsen. 

HJÆLP  PAA  RETTE  MAADE. 

Hjertelost  lyder  det  lille  Ord: 
»At  ligge  andre  til  Byrde«. 
Gaar  en  Kristen  i  Mesterens  Spor, 
der  lærer  den  gode  Hyrde: 
»Alt  hvad  I  gor  mod  mine  smaa, 
det  gor  I  mod  mig  hernede!«    . 
Oh,  Herre,  lad  os  da  ret  forstaa 
at  være  med  Hjælpen  rede. 

Og  har  du  virkelig  Kristus  kær, 
saa  bliver  det  dit  Hjertes  Længsel 
at  lofte  lidt  af  den  Byrde,  de  bær, 
der  sidder  i  Nod  og  Trængsel. 
Hvordan  skal  din  Kærlighed  proves, 
om  der  ikke  var  nogen  Nod, 
og  hvordan  Taknemmelighed  oves, 
hvis  Hjælpen  du  ikke  tilbød? 

Og  naar  du  i  Kærlighed  rækker 

din  Næste  en  hjælpende  Haand, 

du  og  hans  Taknemmelighed  vækker 

og  høster  Velsignelsens  Aand. 

Da  takker  du  for  hver  Byrde, 

du  kan  lette  i  Kristi  Navn, 

og  ligner  den  gode  Hyrde, 

der  hjalp  de  svagestes  Savn. 

Med  lad  ingen  Sorgbetynget  faa  at  vide, 

at  de  som  en  Byrde  dig  var; 

men  stil  dig  som  Ven  ved  hans  Side 

og  vis,  al  du  Kærlighed  har. 

Tak  selv  for  at  du  kan  gøre 

en  Gerning  for  Jesus  Krist, 

det  vil  til  Velsignelse  føre, 

og  Lonnen  den  faar  du  til  sidst. 

Gerda  Beyer. 


Forspildt  Rigdom  kan  ofte  erstattes,  forspildt  Helbred  sjæl- 
dent, men  forspildt  Tid  aldrig,  nej  aldrig. 

MENNESKE  HVORHEN? 

Af  Ældste  O.  Claron  Alldredge. 

»Thi  Landet  er  besmittet  for  dets  Indbyggeres 
Skyld;  thi  de  have  overtraadt  Love,  forvendt  Skikke, 
gjort  den  evige  Pagt  til  intet.«  (Esajas  24:  5.) 

Ralph  Waldo  Emerson,  en  fremragende  amerikansk  Poet, 
sagde  engang:  »Det  er  Forrykkelser  og  Afvigelser  fra  det, 
der  er  af  Gud,  der  gor  Livet  grimt.«  Denne  lille  Bid  af  filo- 
sofisk Visdom  viser  sig  at  være  en  evig  Sandhed,  som  Hi- 
storiens Sider  kun  alt  for  sorgeligt  aabenbarer.  Mennesket  i 
sit  umættelige  Jag  efter  Glæde  og  for  at  tilfredsstille  sin 
medfødte  Svaghed,  Higen  efter  Magt,  har  malet  de  sørge- 
ligste Billeder  i  Verdens  Historie. 

Da  Apostelen  Paulus  ikke  længe  efter  Kristi  Død  prædi- 
kede til  Gaiaterne,  undrede  han  sig  over,  at  »De  saa  snart 
lode  sig  afvende  fra  det  Evangelium,  han  havde  lært  dem.« 
(Gal.  1:  6 — 7).  Saaledes  begyndte  en  gradvis  Afvigelse  fra 
Kristi  Lære,  som  i  Tidens  Lob  fik  Menneskene  til  at  falde 
for  deres  selvpaaførte  Lidelser. 

Den  Herlighed,  som  det  gamle  Rom  engang  besad,  er  for- 
længst sunket  i  Grus  og  gaaet  i  Glemme,  fordi  de  overtraadte 
Lovene  og  vandrede  efter  Menneskers  Visdom  i  Stedet  for 
Guds.  Endskønt  de  grundlagde  et  enestaaende  juridisk  Sy- 
stem, fejlede  de  dog  i  Fortolkningen  og  Forstaaelsen  af  Guds 
simple  Love.  Folk  blev  forfulgt  paa  alle  Kanter  og  endog 
berøvet  Livet  under  Inkvisitionens  grusomme  Aag,  som 
spredte  Rædsel  blandt  alle,  som  vovede  at  fremføre  deres 
egen  teologiske  Mening.  Skrækkelige  Misbrug  som  Umorali- 
tet og  Salg  af  Syndsforladelse  blev  almindelige.  I  denne 
mørke  Periode  af  Middelalderen  flod  Grøfterne  i  Spanien 
og  Nederlandene  bogstavelig  talt  over  med  Blod,  udgydt 
fordi  de  ikke  agtede  Kristendommens  Lære.  Godkender 
Kristi  Lære  saadanne  Uforligneligheder?  De  famlede  om  i  et 
uhyggeligt  Mørke,  de  led  under  Uvidenhedens  Slaveri,  alt- 
sammen  fordi  de  ikke  vilde  eller  ikke  havde  Øren  at  hore 
med  eller  Øjne  at  se  med! 

Dette,  saa  sandt,  i  Tilfældet  med  det  gamle  Rom,  bliver 
repeteret  i  Verden  i  Dag.  Skont  vore  Grofter  ikke  flyder  over 
med  Blod,  er  vore  Byer  og  Lande  fulde  af  ubeskrivelig  Tøj- 
lesløshed, Ondskab  og  Synd.  Rundt  omkring  os  ser  vi  gru- 
fulde Scener  af  Lidelser  og  Elendighed.  Medens  Kirkerne 
staar  tonmie,  er  Husene,  som  er  opført  til  Forlystelsens  Gud- 
inde, fulde.  Og  hvad  er  Resultatet?  Folk  har  lært  at  begaa 
alle  Slags  Forbrydelser  og  forfalde  til  de  laveste  Former  af 

Udsvævelser.  Det  er  ikke  alene  for  Individets  Vedkommende, 
det  er  noget,  som  har  naaet  national  og  international  Ud- 
bredelse. Er  ikke  Krig  og  Stridigheder  Produkterne  af  men- 
neskelige Lærdomme. 

Sporgsmaalet  er:  »Hvor  fører  alt  dette  os  hen?« 

Vore  Fængsler  og  Straffeanstalter  er  fulde  begrundet  paa 
disse  Afvigelser.  Nationerne  bekæmper  hinanden  i  deres 
Stræben  efter  Magt,  og  Resultatet  er  forøget  Elendighed  og 
Sorg. 

Verden  trænger  ikke  til  mindre  Religion,  men  til  mere  — 
mere  end  nogensinde  for. 

Det  er  næsten  et  Paradoks,  at  vi  i  Dag  i  en  oplyst  og  mo- 
derne Verden  finder  saadanne  smertelige  Realiteter.  Men 
sandt  er  det,  og  den  eneste  Maade,  hvorpaa  de  kan  fjernes, 
er  absolut  Lydighed  mod  Guds  Lærdomme.  Hvis  vi  kun  vilde 
underordne  Lidenskaberne  Fornuftens  Opfattelse,  vilde  Re- 
ligionen blive  mindre  gaadefuld  og  i  Stedet  for  blive  Nøglen 
til  et  sundt  og  mandigt  Liv. 

Jesu  Kristi  Kirke  af  Sidste  Dages  Hellige  forfægter  ivrigt 
en  Række  guddommelige  Sandheder,  som  kendes  under  Nav- 
net »Trosartiklerne«.  De  tre  sidste  af  dem  lyder  saaledes: 

Vi  fordrer  Ret  til  at  dyrke  Gud  den  Almægtige  i  Overens- 
stemmelse med  vor  egen  Samvittigheds  Bydende  og  ind- 
rømmer alle  Mennesker  den  samme  Rettighed;  lad  dem  til- 
bede hvad  som  helst,  hvor  som  helst  og  paa  hvilken  som 
helst  Maade,  de  behage. 

Vi  tro,  at  vi  bør  være  Konger,  Præsidenter  og  Øvrigheder 
underdanige  samt  adlyde,  ære  og  opretholde  Lovene. 

Vi  tro,  at  vi  bør  være  ærlige,  sanddru,  kyske,  velgørende, 
dydige,  oprigtige  og  gøre  godt  imod  alle.  I  Sandhed,  vi 
kunne  sige  med  Paulus,  at  vi  »tro  alt«,  vi  »haabe  alt«,  vi 
have  udstaaet  meget,  og  vi  haabe  ved  Guds  Hjælp  at  blive 
i  Stand  til  at  udholde  alt.  Vi  tragte  efter  alt,  hvad  der  er 
dydigt,  elskværdigt,  prisværdigt  og  godt. 

Hvis  Folket  i  det  gamle  Rom  havde  adlydt  disse  simple 
Sandheder,  vilde  deres  Historie  være  blevet  anderledes.  Er 
det  ikke  en  uafvigelig  menneskelig  Ret  at  tilbede  eller  dyrke 
Gud  efter  eget  Valg?  Er  det  ikke  mere  nødvendigt  at  adlyde 
Gud  mere  end  Mennesker?  Hvilken  større  eller  højere  Konge 
end  Gud  skal  vi  tilbede? 

Jorden,  hvis  dens  Indbyggere  vilde  være  ærlige,  kyske, 
sanddru  og  gøre  godt  til  alle,  vilde  blive  renset  fra  sin  Be- 
smittelse. En  ærlig  Mand  vil  snart  blive  saa  sjælden  som  fint 
Guld,  saa  i  Virkeligheden  af  saadanne  forbavsende  Afvigel- 
ser kan  vi  ikke  med  Rette  spørge:  »Menneske  hvorhen?« 


48 


GRENSKONFERENCER. 

Grenskonferencer  vil  blive  afholdt  som  folger: 

Aalborg  Distrikt. 
Aalborg  Gren  den  14.  Februar. 

Hjørring  Gren  »     21.  » 

Aarhus  Distrikt. 
Herning  Gren  den    7.  Februar. 

Silkeborg  Gren  »     14.  » 

Randers  Gren  »     21.         » 

Aarhus  Gren  »     28.  » 

Esbjerg  Distrikt. 
Esbjerg  Gren  den  14.  Februar. 

Haderslev  Gren  »    21.         » 

Københavns  Distrikt. 
Kobenhavns  Gren    den  21.  Februar. 

Odense  Distrikt. 
Odense  Gren  den  21.  Februar. 

Alma  L.  Petersen, 
Missionspræsident. 


Kun  Sandhedskraften  i  en  Samfundsaand 
Blandt  gudopfyldte,  frie  Individer 
Kan  løse  Verden  af  de  gamle  Baand 
Og  lede  Slægten  frem  mod  lyse  Tider. 

